Foto: Reuters Myanmaning g‘arbiy qirg‘oqlarida samolyot qulaganligi taxmin qilinmoqda. Bu haqida mamlakatning Fuqaro aviatsiyasi boshqarmasi xabariga tayanib, Reuters agentligi ma’lum qiladi. "Bir narsani aniq ayta olaman — bu samolyot mamlakatning biror aviakompaniyasiga qarashli emas", - deya ta’kidladi idora vakili. Uning so‘zlariga ko‘ra, havo kemasi qulaganligi haqida birinchi bo‘lib "mintaqalardagi manbalar" xabar bergan. Voqea sodir bo‘lgan joyga mutaxassislar yo‘l olishgan.